Discuție:Liov

message: Întrebare: pe Google cătarea "negustorii din Lemberg" dă rezultate decât "negustorii din Lvov". Țin minte că la istorie am învățat despre relațiile lui Mircea cu negustorii din Lemberg. Cred că ar trebui cel puțin să evidențiem această denumire, dacă nu cumva chiar să mutăm articolul. --Mihai Andrei (discuție) 1 octombrie 2010 13:44 (EEST)

message: Am mari dubii că varianta română a denumirii orașului e anume Liov. Eu aș pleda pentru Lvov sau Lviv. --XXN (discuție) 9 octombrie 2013 17:52 (EEST)
replies: text: Eu mă îndoiesc că se poate pronunța Lviv sau Lvov în limba română. „Cunoscut de români în Evul Mediu sub numele de Liov” 1, 2 Călușaru' ✉ 20 noiembrie 2015 19:17 (EET)
thread_title:  Denumire 

message: Conform surselor de referință: "Dicționar Enciclopedic. Vol. IV (L-N). Editura Enciclopedică, București, 2001.", "Mic Dicționar Enciclopedic. Editura Enciclopedică Română, București, 1972." și "Enciclopedia Universală Britannica. Vol. 9 (K-M). Editura Litera, București, 2010." acest oraș se numește Lvov, nu Liov. Vechea problemă cu denumirile în română a localităților din Ucraina.
Redau textele din sursele menționate:
Dicționar Enciclopedic. Vol. IV (L-N). Editura Enciclopedică, București, 2001.:
Lvov (L'viv), oraș în Ucraina; 802 mii loc. (1996). Nod de comunicații. Constr. de automobile, mașini agricole, aparataj electrotehnic și instrumente medicale; mat. de constr., produse farmaceutice și alim., mobilă, sticlă, vopsele, tricotaje și conf. Centru cultural. Universitate (1661). Muzee. Monumente: biserica Sviatîi Nikolai (sec. 13), catedrală dominicană (1785-1796), în stil gotic, capelele Kampianov și Boimov (începutul sec. 17), catedrala armeană (sec. 14-15), biserica Uspenskaia (sec. 16-17), în stilul Renașterii, clădiri baroce din sec. 17-18. Cunoscut de români în Evul Mediu sub numele de Liov. Menționat în 1256, orașul a fost întemeiat de cneazul de Halici, Daniil Romanovici; a cunoscut o dezvoltare rapidă, datorită situării sale la încrucișarea căilor comerciale care legau Marea Neagră cu Marea Baltică. A întreținut strânse legături comerciale și culturale cu Țările Române (cu Moldova mai ales). L. a aparținut pe rând Poloniei (1349-1772), Austriei (1772-1919), din nou Poloniei (1919-1939), Uniunii Sovietice (1939-1941, 1944-1991). Între 1941 și 1944 ocupat de trupele germane. Din 1991, a intrat în componența Ucrainei. Denumirea germană: Lemberg.
Mic Dicționar Enciclopedic. Editura Enciclopedică Română, București, 1972.
LVOV (L'VOV [λvov]), oraș în SV U.R.S.S. (R.S.S. Ucraineană); 512 mii loc. (1967). Nod de comunicații. Constr. de mașini agricole, aparataj electrotehnic, mat. constr.. produse farmaceutice și alim., tricotaje și confecții. Centru cultural, biserica Sv. Nikolai (sec. 13), biserica Uspenskaia   (sec. 16—17), capela   Boimov (începutul sec. 17), catedrala armeană (sec. 14—15). Universitate (1661). Cunoscut de români în ev. med. sub numele de Liov. Menționat prima oară în 1256, orașul a fost întemeiat de cneazul de Halici, Daniil Romanovici. L. a cunoscut o dezvoltare rapidă, datorită situării sale la încrucișarea căilor comerciale care legau Marea Neagră cu Marea Baltică. A întreținut strînse legături comerciale și culturale cu țările române (cu Moldova mai ales). L. a aparținut pe rînd Poloniei (mijlocul sec. 14—1772). Austriei (1772—1919), din nou Poloniei (1919—1939), Uniunii Sovietice (1939—1941). Din 1941 ocupat de trupele Germaniei hitleriste pînă în iul. 1944, cînd a fost eliberat de armata sovietică. S-a mai numit Lemberg.
Enciclopedia Universală Britannica. Vol. 9 (K-M). Editura Litera, București, 2010.
Lvov în germană Lamberg Oraș, 733 000 loc. (2001), în V Ucrainei. Fondat pe la 1256 de prințul Daniel de Galiția, a trecut sub stăpânire polonă în 1349. A devenit unul dintre marile orașe comerciale medievale, schimbându-și deseori stăpânirea. A fost cucerit de cazaci în 1648 și de suedezi în 1704. Cedat Austriei în 1772, a devenit capitala provinciei austriece Galiția. A trecut sub guvernare poloneză în 1919, în urma unei încercări eșuate a ucrainenilor de a stabili o republică (1918). A fost ocupat de Uniunea Sovietică în 1939 și, după ocupația germană, anexat de sovietici în 1945. În prezent este un centru al culturii ucrainene și sediul unei universități fondate în 1661. --Danvasilis (discuție) 2 martie 2018 23:56 (EET)
Am încercat să redenumesc articolul Liov în Lvov, dar apare "Nu aveți permisiunea de a muta această pagină, din următorul motiv: O pagină cu același nume există deja, sau numele pe care l-ați ales este invalid. Sunteți rugat să alegeți un alt nume." Cine poate redenumi articolul? --Danvasilis (discuție) 2 martie 2018 23:58 (EET)
Denumirea oficială conform Ambasadei României în Ucraina este Lvov. --Danvasilis (discuție) 3 martie 2018 13:10 (EET)
replies: text: a mai fost deja o discuție pe acest subiect încă în 2010 (https://ro.wikipedia.org/wiki/Wikipedia:Cafenea/Arhiv%C4%83/2010/aprilie#Modificare_numelui_articolului_despre_ora%C8%99ul_Lvov), și mie mi se pare că numele de Liov este un pic depășit de realitățile curente. --Indexum (discuție) 4 septembrie 2020 13:41 (EEST)
replies: text: :Nu vă bazați pe informațiile de pe situl Ambasadei. Sunt eronate. Astfel, cf. https://kiev.mae.ro/node/484, președintele Ucrainei este încă Petro Poroșenko (deși nu mai este din 2019), iar prim-ministru Arseni Iațeniuk (deși nu mai este de 4 ani). Să ne mai mirăm că numele orașelor sunt scrise greșit? Informațiile cu privire la Ucraina de pe site par extrase din surse sovietice. --Donarius (discuție) 11 decembrie 2020 11:07 (EET)
replies: text: ::Recent: Lvov, Lviv sau Liov?, cum-scriem-corect.blogspot.com --GEO (discuție) 4 martie 2022 00:15 (EET)
thread_title:  Lvov sau Liov